🡻 95/50/CE considerent 5 (adaptat)

(12)⌦ Întrucât obiectivul prezentei directive și anume stabilirea unui nivel ridicat de siguranță în ceea ce privește transportul de mărfuri periculoase nu poate fi realizat în mod satisfăcător de către statele membre, dar, având în vedere amploarea sau efectele acțiunii, acesta pot fi realizat mai bine la nivelul Uniunii, aceasta poate adopta măsuri, în conformitate cu ⌫ principiul subsidiarității, ⌦ astfel cum este prevăzut la articolul 5 din Tratatul privind Uniunea Europeană. În conformitate cu principiul proporționalității, astfel cum este prevăzut la articolul respectiv, prezenta directivă nu depășește ceea ce este necesar pentru realizarea acestor obiective ⌫.

🡻

(13)Prezenta directivă nu ar trebui să aducă atingere obligaţiilor statelor membre privind termenele de transpunere în dreptul intern a directivelor menţionate în anexa IV, partea B,

🡻 95/50/CE (adaptat)

ADOPTĂ PREZENTA DIRECTIVĂ:

Articolul 1

(1) Prezenta directivă se aplică controalelor efectuate de statele membre în transportul rutier de mărfuri periculoase la vehiculele care circulă pe teritoriul lor sau intră pe acesta dintr-o ţară terţă.

Prezenta directivă nu se aplică transportului de mărfuri periculoase cu vehiculele care aparţin sau se află sub comanda forţelor armate.

(2) Prezenta directivă nu aduce atingere dreptului statelor membre, manifestând interesul cuvenit pentru legislaţia ⌦ Uniunii ⌫, de a întreprinde controale în transportul naţional sau internaţional de mărfuri periculoase pe teritoriul acestora, realizat cu vehiculele care nu sunt reglementate de prezenta directivă.

Articolul 2

În ⌦ sensul ⌫ prezentei directive ⌦ , se aplică următoarele definiții ⌫:

(a)„vehicul” înseamnă orice autovehicul destinat utilizării pe calea rutieră, fie complet sau incomplet, care are cel puţin patru roţi şi o viteză maximă proiectată mai mare de 25 km/h, împreună cu remorcile sale, cu excepţia vehiculelor care circulă pe şine, a celor agricole şi a tractoarelor forestiere şi a tuturor mecanismelor mobile;

(b)„mărfuri periculoase” înseamnă mărfuri periculoase în conformitate cu definiţia ⌦ de la articolul 1 litera (b) din Acordul referitor la transportul rutier internațional al mărfurilor periculoase (ADR), încheiat la Geneva la 30 septembrie 1957 şi anexele A şi B la respectivul acord, astfel cum este menţionat în secţiunea I.1 la anexa I la Directiva 2008/68/CE ⌫;

(c)„transport” înseamnă orice operaţie de transport rutier realizată cu un vehicul, integral sau parţial pe drumurile publice de pe teritoriul unui stat membru, inclusiv încărcarea şi descărcarea mărfurilor reglementate de Directiva ⌦ 2008/68/CE ⌫, fără a aduce atingere dispoziţiilor stabilite de legislaţiile statelor membre referitoare la responsabilitatea pentru aceste operaţii;

(d)„întreprindere” înseamnă orice persoană fizică sau juridică, fie că are sau nu ca obiectiv realizarea de profit, orice asociaţie sau grup de persoane fără personalitate juridică, fie că are sau nu ca obiectiv realizarea de profit, precum şi orice organism aflat sub patronajul unei autorităţi publice, fie că are personalitate juridică proprie sau depinde de o autoritate care are această personalitate, care transportă, încarcă sau descarcă mărfuri periculoase sau face ca acestea să fie transportate, precum şi cele care depozitează temporar, colectează, ambalează sau livrează aceste mărfuri ca parte a unei operaţii de transport şi sunt localizate pe teritoriul ⌦ Uniunii ⌫;

🡻 95/50/CE